  Виталий Пронин Акцие пыриськись адямиос толэзь ӵоже жагзэс нимаз люкало - кортэз, бумагаез, батарейкаосты, пластик ӟенеликъёсты но полиэтилен пуйыосты, тӥяськем электроникаез - но одӥг нуналэ жаг бичан интые ваё.Толэзьлы огпол Ижысь «Зелёный паровоз» огазеяськон жуг-жагез нимаз бичанъя «Разделяйка» ужрад ортчытэ.Таиз толэзьысен жагез бичаны кутскизы Удмурт кун университет вӧзын, угось татын калыкез но трос, студентъёс но ужрадэ мыло-кыдо кыстӥсько. Акцие пыриськись адямиос толэзь ӵоже жагзэс нимаз люкало - кортэз, бумагаез, батарейкаосты, пластик ӟенеликъёсты но полиэтилен пуйыосты, тӥяськем электроникаез - но одӥг нуналэ жаг бичан интые ваё. Та акция сяна, Ижысь азбаръёсын кылдо пияла но пластик бичанъя нимаз вышкыос. Собере вань люкам жуг-жагез заводъёсы нуо, отын солэсь выль арбериос лэсьто.«Зелёный паровозлэн» ужаз кемалась пыриське ни удмурт азьветлӥсь но егит анай Наталья Образцова.- Ми малпаськиськом нылпиосмылэн азьланьзы сярысь. Ми ум луэ ни, нош куштэм жагмы костаськоз, пиналъёсмы со пӧлын улозы, - вера со. - Жаль, жуг-жагез толэзьлы огпол гинэ бичало шуыса. Таяз толэзе мон, кылсярысь, мыныны ӧй быгаты. Табере мынам балконэ жуг-жаген тырмемын.Акцие мыло-кыдо пыриськись адямиос верало, кызьы, лавкаын басьяськыкузы, ӵемысь учкылыны кутскизы сиён-юонъёслэн упаковкаоссы шоры. Упаковкаез переработкае лэзьыны уг луы ке, сиён-юонэз уг басьто. Озьы ик «Зелёный паровозэ» ветлӥсьёс куро: полиэтилен пуйыосты шергес кутоно, пластик посудъёсы тырем сиён-юонэз басьтоно ӧвӧл. Озьы быгатом утьыны асьмелэсь инкуазьмес.«Зелёный паровозлэн» акциосыз сярысь учке татысь: vk.com/zelenyiparovozМария ВЕКШИНА  